’n Eiendom net buite Rustenburg in die Mooinooi-omgewing, wat vantevore as ’n opleidingsentrum gebruik is, word op 20 September deur Bidders Choice opgeveil.
Volgens Bidders Choice is dit die ideale geleentheid vir eiendomsontwikkelaars en beleggers omdat die perseel vir verskeie gebruike aangewend kan word, onder meer as kantore, verblyf of ’n skool vir die plaaslike gemeenskap.
Dié nuwe album is propvol hoop en inspirasie. Dit stap die pad van ’n jongeling tot iemand wat meer volwasse in geloof staan. Dit het haar bykans ses jaar geneem om te voltooi en is vir haar ’n hoogtepunt ná ’n dekade van musiek maak.
Die musikale verwerking en vervaardiging vir haar produksies is gedoen deur Bram Potgieter wat in musiekkringe vir sy hoë standaard bekend is. Hy het onlangs saamgewerk en klankbane verskaf vir onder meer die ATKV se crescendo-produksies met Pedro Kruger en Margit Meyer-Rodenbeck (Dowwe Dolla) om maar ’n paar te noem.
“Ek wou nog altyd ’n produksie skryf wat jy van die begin tot einde kan luister en voel hoe jy ’n tweede asem van hoop en motivering kry,” sê sy.
“Ek dra hierdie nuwe album op aan my skoonma wat in Augustus aan longkanker oorlede is. Ek het die liedjie “Moonlight” vir haar geskryf omdat sy vir my so ’n inspirasie was – tot aan die einde van haar lewe deur die pad wat sy as Christen gestap het.”
Müller se droom was so byna verpletter toe hy ligamente in sy linkerknie geskeur het en deur ’n ortopedis aangeraai is om homself te onttrek.
“Ek was verpletter! Ek het vir meer as ’n jaar voorberei vir die kampioenskap. Ek het met my fisioterapeut, Faan Fourie, gepraat en hy het geweet hoe ek voel. Dis toe dat ons saam besluit dat ek wel gaan deelneem. Faan het my baie gehelp met rehabilitasie en my geleer hoe om my knie korrek en stewig te verbind. Ek het sy raad gevolg, maar dit was sielkundig baie moeilik vir my,” sê Müller.